text: Kort pause i valgkampen 
  09 september 2011 kl. 15.18
  Transportmininster Hans Christian Schmidt siger, at valgkamp er mere end politik. Vi skal også have tid til at hygge os, siger han. I dag inviterede han til go-kart løb i Vojens.
  Invitationen var rettet til unge og ældre i Vojens, som ikke nødvendigvis skal være i den vælger-modne alder.
   
  Selvom arrangementet skulle være politisk neutralt, havde transportministeren nok alligevel mulighed for at vinde stemmer. De øvrige 130 deltagere i go-kart løbet havde mulighed for at konkurrere om 30  billetter til det speedway grand prix, der foregår i morgen i Vojens. Det bliver afviklet i anledning af 40 året for Ole Olsens første speedway-VM.
  Ole Olsen meldte sin ankomst til go-kart løbet, men sagde på forhånd, at han ikke vil køre med.
  